Små (gjerne 2-3 millimeter) biller med ganske bred kroppsbygning, høyt hvelvede, nærmest halvkuleformede, glatte og blanke, brunlige. Gruppen kjennes lettest på antennene, som er ganske lange og 11-leddete. De tre ytterste leddene danner en avlang klubbe, ikke avbrutt av et mindre ledd imellom. Hodet er kraftig innsnevret bak fasettøynene, med en markert hals, men dette kan være vanskelig å se da billene gjerne trekker hodet inn under brystskjoldet.